GO GEORGE VISITS ROSEMOORE HOME FOR THE AGED - posted by La Afrique Media at La Afrique Media
Jul 5 '16 | By La Afrique Media | Views: 391 | Comments: 0
Op die punte van hul stoele sit die inwoners van die Rosemoor-tehuis vir bejaardes en luister na die lewendige aanbieding deur Simphiwe Schaap, GO GEORGE-gemeenskapskakelbeampte, terwyl hy tydens 'n besoek verlede week die basiese beginsels en voordele van die busdiens verduidelik. Die inwoners het groot waardering vir die toeganklikheid van die busse vir mense met spesiale behoeftes, soos blindes, dowes en rolstoel- of loopraamgebruikers. Hierdie tehuis was een van die toetsgroepe wat die toeganklikheidstoerusting op die nuwe minibusse getoets het in 2014.
Wat is nou lekkerder as 'n knus kniekombersie in die middel van 'n ysige winter? Al die inwoners van die Rosemoor-tehuis vir bejaardes het tydens 'n besoek van die busdiens verlede week, 'n kombers met die komplimente van GO GEORGE ontvang. Hier help Simphiwe Schaap, GO GEORGE-gemeenskapskakelbeampte, vir Mona Freeks om hare oop te maak.
GO GEORGE het verlede week besoek afgelê by die Rosemoor-tehuis vir bejaardes en aan elke inwoner 'n snoesige kniekombersie geskenk. Hier kyk 'n paar van hulle of die vrolike komberse warm en gerieflik genoeg is. Van links, voor, is Mona Freeks (sy sê sy is iewers in haar tagtigs), Yvonne Santana (78), Beauty Sampo (76) en Pollie Baartman (hy sê hy is nie seker van sy ouderdom nie, maar hy is oud genoeg). Agter is, van links, Simphiwe Schaap, GO GEORGE-gemeenskapskakelbeampte, en Isaac Williams, sentrumbestuurder van die tehuis.